เราเป็นประจำเดือนวันที่ 17-21 กุมภาพันธ์ มีพสพวันที่20ไม่ได้ป้องกัน ไม่เสร็จไม่มีการหลั่ง และกินยาคุมฉุกเฉินวันที่ 21 และต่อมาวันที่26 ก็มีพสพกันอีกครั้ง ป้องกันใส่ถุงยางไม่ได้กินยาคุมฉุกเฉิน และวันที่29ประจำเดือนยังไม่มีเลยค่ะ สาเหตุเพราะอะไรคะ ตอนนี้เรากินยาแก้ปวดกรามร่วมด้วยกันยับยังยาที่กินไหมคะ
สวัสดีค่ะ หากเป็นเลือดประจำเดือนจริง การมีเพศสัมพันธ์ในช่วงที่มีประจำเดือน แทบจะไม่มีโอกาสทำให้ตั้งครรภ์ เพราะมักจะเป็นช่วงที่ผนังมดลูกหลุดลอกออกมา และไม่มีไข่ตกค่ะ ยิ่งถ้าได้กินยาคุมฉุกเฉินที่ถูกต้องภายใน 72 ชั่วโมง โอกาสตั้งครรภ์ยิ่งน้อยมากส่วนเพศสัมพันธ์อีกครั้ง ที่ป้องกันด้วยถุงยางอนามัย ถ้าใส่ตลอดการมีเพศสัมพันธ์ ไม่ขาด ไม่รั่ว ก็มีโอกาสตั้งครรภ์ได้น้อยมากเช่นกันประจำเดือนที่ยังไม่มานั้น ถ้ารอบก่อนมา 17-21 กุมภา ตอนนี้ประจำเดือนก็ควรจะยังไม่มาค่ะ ประจำเดือนควรมา 22-35 วันจากครั้งก่อน หากมาช้ากว่า 35 วัน อาจซื้อชุดตรวจการตั้งครรภ์ทางปัสสาวะมาตรวจเองเบื้องต้นหรือไปยืนยันการตั้งครรภ์ที่รพ.อีกครั้ง การใช้ยาแก้ปวดกรามต้องทราบชื่อยาที่แน่ชัดร่วมด้วยค่ะ แต่ส่วนใหญ่ยาแก้ปวดไม่ได้มีผลที่ชัดเจนต่อยาคุมกำเนิดค่ะ